**UMF “Carol Davila” București**

**Facultatea de Medicină**

**Departamentul 11**

**Disciplina Chirurgie Pediatrică**

**Spitalul Clinic de Urgență pentru Copii “Grigore Alexandrescu”**

**PLAN MANAGERIAL**

Pentru ocuparea funcției de Director al Departamentului 11 din cadrul Facultății de Medicină – UMF ,,Carol Davila”

CANDIDAT: Profesor Doctor Radu N. Bălănescu

UMF “Carol Davila”, București

Subsemnatul Profesor Doctor Radu N. Bălănescu, medic primar Chirurgie Pediatrică, îmi depun candidatura pentru concursul pentru funcția de Director al Departamentului 11 al Facultății de Medicină din cadrul Universității de Medicină și Farmacie “Carol Davila” din București.

Departamentul este format din catedra de Chirurgie Plastică și Reconstructivă și cea de Chirurgie Pediatrică, iar prin prezentul proiect se dorește respectarea intereselor fiecărei disciplini din department.

**DOCUMENTE DE REFERINȚĂ**

* Legea Educaţiei Naţionale (Legea nr.1/2011)
* Cartea Universitară a U.M.F. „Carol Davila”
* Metodologia de evaluare externă, standardele de referință și lista indicatorilor de performață ARACIS
* Ghidul activităților de evaluare a calității programelor de studii universitare și a instituțiilor de învațământ superior.

**ARGUMENTE PENTRU SUSȚINEREA CANDIDATURII**

**Experiența profesională:**

* Activitate în cadrul UMF “Carol Davila” de peste 25 de ani
* Experiența managerială în calitate de Director Medical al Spitalului Clinic de Urgență pentru Copii “Grigore Alexandrescu” din anul 2007
* Activități cu caracter general organizatoric: XIII ESPU Educational Course, Bucharest 2015, programului de studii complementare pentru obţinerea atestatului în Chirurgie laparoscopica pediatrică - nivel I (tehnici de baza),
* Director proiect de cercetare: Realizarea unei rețele intercentrice pentru dezvoltarea și monitorizarea utilizării tehnicilor medicale de chirurgie minim invazivă în ortopedie și traumatologie – C.E.E.X; Studii prospective ale infecţiilor de plagă chirurgicală în chirurgia pediatrică – V.I.S.A.N
* Activitate științifică: 41 de lucrări și 3 cărți publicate, membru în comisii de doctorat, membru și presedinte al comisiilor pentru medic specialist/primar, speaker în cadrul a diferite conferințe și congrese.
* Competențe în chirurgia pediatrică oncologică
* Competențe în chirurgia pediatrică laparoscopică
* Membru al asociațiilor profesionale naționale și internaționale

**CONTEXT**

Consider că trebuie precizat, într-un plan managerial al unui department clinic al UMF “Carol Davila”, că este importantă menținerea, dar și dezvoltarea structurii universitare a membrilor departamentului.

Ca propune managerială, susțin ca, pentru buna desfășurare a procesului didactic, să am în vedere updatarea planurilor de învățământ în raport cu:

1. Opțiunile membrilor departamentului
2. Necesitățile didatice reale
3. Recomandările învătământului superior medical european
4. Experiența didactică a universităților tradiționale de medicină și farmacie din țară.

Departamentul trebuie să sprijine și să permită reformarea învățământului superior, iar cercetarea universitară trebuie să devină una dintre activitățile de bază. Ridicarea calității educației și al nivelului cercetării trebuie să fie preocuparea majoră, constantă, a colectivulul catedrei, iar identificarea unor teme de cercetare de interes major ar permite participarea la proiecte de cercetare comune (cum ar fi cele ale afecțiunilor oncologice, urologice, neonatologice, malformații congenitale ale feței: cheiloschizis, palatoschizis, malformații vasculare etc.), finanțate corespunzător.

**OBIECTIVE PROPUSE**

1. Creșterea nivelului profesional prin participarea la activități științifice (cursuri, workshopuri)
2. Sprijinirea activității științifice a membrilor catedrei pentru obținerea de excelențe profesionale în vederea avansării
3. Extinderea cooperării pe plan intern, precum și internațional în vederea realizării obiectivelor catedrei
4. Sprijinirea manifestărilor științifice studențești și cooptarea studenților în activitățile de cercetare
5. Crearea unui cadru corepunzător de publicare a unor cărți și cursuri, caiete de lucrări practice pentru studenți

Pentru realizarea acestor obiective, este necesar un efort susținut din partea Directorului de Departament, dar și din partea șefilor de disciplină.

**OBIECTIVELE PRIVIND ACTIVITATEA DIDACTICĂ**

1. Promovarea învățământului centrat pe student, prin stabilirea unor obiective, activități și rezultate, gândite și realizate în funcție de cerințele studenților, dar și în funcție de cerințele viitorului loc de munca,
2. Modernizarea procesului de învățământ prin asigurarea mijloacelor moderne de predare, a cursurilor interactive, precum și realizarea unui sistem de examinare obiectiv
3. Comunicarea multimodală cu studentii
4. Încurajarea participării acestora la manifestări cu caracter științific
5. Îmbunătățirea calității cursurilor predate prin actualizarea și revizuirea permanentă a informațiilor conținute
6. Accentuarea caracterului practic, aplicativ, al activităților practice si al activităților de clinică
7. Continuarea și promovarea modulelor de limbă straină

**OBIECTIVUL PRIVIND ACTIVITATEA DE CERCETARE**

1. Antrenarea membrilor departamentului în participarea la competiții pe proiecte de cercetare naționale și internaționale
2. Evaluarea internă a calității cercetării din cadrul departamentului, avându-se în vedere cele 5 nivele de cercetare și performață definite prin Legea Educatiei Naționale
3. Crearea unei baze de date a departamentului, cu activitatea științifică și de cercetare a fiecărui membru, care va putea fi accesată și completată după fiecare contribuție, pentru eficientizarea realizării rapoartelor de activitate științifică
4. Îmbunătăţirea șanselor de acces la finanțarea cercetării prin alinierea temelor abordate la domeniile prioritare de cercetare pe plan naţional şi european, prin elaborarea unei politici coerente de cercetare la nivel de departament

**OBIECTIVUL PRIVIND ACTIVITATEA ȘTIINȚIFICĂ ȘI PUBLICISTICĂ**

1. Creșterea numărului de publicații și a nivelului calitativ în reviste de specialitate recunoscute CNCSIS, de tip ISI și BDI
2. Susținerea activităților cercurilor studențești actuale și organizarea de sesiuni la nivelul acestora
3. Atragerea studenților în activitatea publicistică
4. Organizarea unei conferințe anuale cu participarea cadrelor didactice universitare, precum și a studenților
5. Organizarea de dezbateri pe teme din domeniile de competență ale membrilor catedrei, la care să participe cadre universitare, studenți și, eventual, elevi din licee
6. Continurea și sprijinirea revistelor din cadrul departamentului în vederea creșterii nivelului de cotare pe plan național și internațional

**OBIECTIVUL PRIVIND RESURSELE UMANE**

În acest sens, mi se pare esențială dezvoltarea conceptului de mulțumire profesională și, în acest sens, se dorește un grad ridicat de comunicare între membrii departamentului și conducearea acestuia, dar și cu conducerea facultății.

Asigurarea resursei umare reprezintă una dintre cele mai importante laturi ale activității unui departament, alături de asigurarea unei baze materiale corespunzătoare. Este o necesitate ca cerințele postului să devină și criterii de evaluare pe termen mediu și lung, astfel încât o activitate reală, corespunzatoare să constituie garanția stabilității și ascensiunii profesionale a cadrelor didactice (avansarea tuturor celor care au atins un nivel optim profesional).

1. Realizarea de întâlniri periodice pentru întocmirea rapoartelor de activitate al membrilor departmentului
2. Implicarea membrilor departamentului în luarea de decizii importante

Obiectivele didactice și de cercetare vor fi îndeplinite printr-un management eficient la nivelul departamentului ceea ce presupune:

1. Transparența actului decisional, realizată prin luarea hotărârilor prin consens
2. Colaboarea activă și stabilirea relațiilor de cooperare
3. Consultat membri depart in alcatuire stat de functii
4. Luarea deciziilor ținând cont de legislația în vigoare
5. Respectarea standardelor de performață în promovarea ierarhică
6. Stimularea cadrelor didactice prin realizarea de studii doctorale

Propun acest plan managerial spre aplicare în urmatorii 4 ani fiind convins că are potețialul de a continua activitatea didactică și de cercetare deja inițiată, astfel încât departamentul nostru să reprezinte mai mult decât o structură educațională și să poată răspunde prompt la necesitățile și așteptările studenților, rezidenților, doctoranzilor, precum și a personalului academic și administrativ, oferind astfel o platformă educațională de calitate, adaptată cerințelor. Prin implicarea personalului academic și administrative, se va asigura astfel o îmbunătățire a calității procesului de învățământ.

Prof. Dr. Radu N. Bãlãnescu